1964 és 1968 között a Károly Egyetem litoměřicei Cirill és Metód Teológiai Tanszékén folytatott tanulmányokat. 36 évesen 1968. június 23-án a Prágai tavasz idején szentelték pappá. 1968 és 1971 között Josef Hlouch püspök titkáta volt České Budějovicén. 1971-ben az államhatalom arra kényszerítette, hogy České Budějovicét elhagyja. 1971 és 1978 között a Prachaticei és a Příbrami járás járás kis településein végzett lelkipásztori tevékenységet. 1978-ban az állami hatóságok, a helyi kommunista erőkkel együttműködve visszavonták engedélyét a papi hivatás gyakorlására. 1978 és 1986 között Prágában ablakmosóként dolgozott. 1986-tól a csehszlovák állami banknál (Státní banka československá) levéltárosként tevékenykedett. Közben titokban végezte a papi hivatását.